**OZ KVAČALÁK, Kvačalova 20, 821 08 Bratislava**

**Správa o hospodárení OZ Kvačalák za rok 2021**

 OZ Kvačalák vzniklo 28.4.2006 v zmysle zákona č. 831/1990 Zb. v znení neskorších predpisov zaregistrovaním Stanov na MV SR pod č. UVS/1-900/90-28102, číslo účtu SK9002 0000 0000 2207562157.

 Cieľom nášho OZ je rozvoj SPŠ dopravnej na Kvačalovej ulici 20 v Bratislave a to prispením k skvalitňovaniu a modernizovaniu výchovno-vzdelávacieho procesu najmä na základe týchto aktivít:

* priebežné budovanie fondu učebných pomôcok (vrátane softvéru, didaktickej a výpočtovej techniky a ich údržby) a to po stránke kvantitatívnej aj kvalitatívnej;
* zveľaďovanie a starostlivosť o zariadenia a priestory školy slúžiace na výchovno-vzdelávací proces (triedy, odborné učebne, dielne, laboratóriá, telocvične, kabinety, knižnica, atď.);
* materiálna, organizačná a finančná podpora školských súťaží na školskej aj iných úrovniach (vedomostné, športové, branno-bezpečnostné, spoločensko–vedné, literárne a iné), vrátane rôznych aj všeobecne prospešných študentských iniciatív a mimoškolskej činnosti študentov;
* materiálna a finančná podpora škole prospešného ďalšieho vzdelávania pedagogických a iných zamestnancov školy;
* materiálna podpora rôznych typov pohovorov a skúšok,
* materiálna a finančná podpora rôznych foriem propagácie školy,
* participácia finančnou či inou formou na realizácii rôznych domácich aj zahraničných vzdelávacích a rozvojových projektov;
* všestranná podpora ekologickej výchovy, prierezových tém a programov na prevenciu proti rôznym závislostiam;
* všestranná podpora a motivácia žiakov zo sociálne znevýhodneného prostredia;
* všestranná podpora a motivácia výborných, iniciatívnych a rôzne nadaných žiakov;
* všestranná podpora rôznych školských akcií (napr. exkurzie, lyžiarsky kurz ap.), krúžkov, študentských klubov, školskej autoškoly ap.

Ku dňu 31.12.2021 malo Občianske združenie Kvačalák 10 členov.

Členmi sú: Ing. Čaplová, Ing. Dobrovodová, Ing. Haliaková, Ing. Galandák, p. Kotorová,

Ing Ogrodníková, Ing. Sedláčková, RNDr. Stupareková, Mgr.Trubačíková, Mgr. Zeleňáková.

Na základe hlasovania na členskej schôdzi OZ Kvačalák konanej dňa 13.júna 2019 bola jednohlasne zvolená **správna rada** (ako výkonný orgán OZ) v zložení:

Predsedníčka správnej rady: Ing. Tatiana Dobrovodová

Podpredsedníčka správnej rady: Ing. Lýdia Haliaková

Tajomníčka správnej rady: Ing. Beata Ogrodníková.

Tiež bola jednohlasne zvolená **revízna komisia**, ktorej členmi sú p. Danica Kotorová a Ing. Eva Sedláčková.

Toto personálne obsadenie jednotlivých orgánov nášho občianskeho združenia platilo v nezmenenej podobe aj v roku 2021.

OZ Kvačalák pracuje a hospodári v súlade s platnými stanovami a príslušnými právnymi predpismi.

Príjmy sme získali z členských príspevkov, darov rodičov žiakov školy, darov určených špecificky s viazaným účelom na ISIC, podiel z 2% dane, od sponzorov, z úrokov z vkladov na bankovom účte.

**Zostatok k 31. 12. 2020: 11 315,68 €**

**Príjmy v roku 2021: 11 288,49 €**

z toho 2% podiel DzP – 5 203,49 €,

 Dary - 6 065,00 €

 Členské – 20 €

**Výdavky v roku 2021: 14 056,66 €**

 z toho na:

1. učebné pomôcky a vybavenie učební 10 234,79 €
2. propagácia školy 2 082,00 €
3. Talentída, knihy, odmeny talentovaným žiakom 742,50 €
4. bankové a iné poplatky 271,80 €
5. služby a ostatné výdavky (autoškola, lyžiarsky kurz, ISIC) 725,57 €

**Zostatok k 31.12.2021: 8547,51 €**

Uvedený zostatok finančných prostriedkov sa prenáša do ďalšieho roka.

Občianske združenie Kvačalák darovalo všetok zakúpený majetok škole, teda nemá vlastný majetok.

V porovnaní s hospodárením v minulých rokoch sme v roku 2021 v rámci modernizácie školy zvýšili výdavky na **zaobstaranie učebných pomôcok a vybavenia učební** **o takmer 150%** - celkove o sumu 6020,83 €. Taktiež sme zvýšili výdavky v oblasti práce s talentovanými žiakmi (výdavky zo skupiny C) o vyše 70%. Výdavky zo skupín B., D. a E. zostali na približne rovnakej úrovni alebo sú na nižšej úrovni ako v minulých rokoch.

Príjmy z darov a členského boli na porovnateľnej úrovni, stúpli výrazne prímy z 2% podielu daní z príjmov – o vyše 100% - celkovo o sumu 2 954,73 €.

 V nasledujúcom roku plánujeme prispieť na ďalšie projekty realizované školou, nákup školského nábytku, učebných pomôcok, výpočtovej a didaktickej techniky, športových potrieb, odbornej a náučnej literatúry, propagáciu školy, ďalšie vzdelávanie zamestnancov, žiacke súťaže, odmeny pre výborných žiakov a ďalšie aktivity podľa aktuálnych požiadaviek školy, finančných možností a v súlade so štatútom OZ Kvačalák.

 Naše združenie je otvorené aj pre ďalších záujemcov o členstvo a spoluprácu. Sme vďační za každú pomoc, nápad, či aktivitu smerujúcu ku skvalitneniu činnosti občianskeho združenia.

Občianske združenie Kvačalák ďakuje všetkým svojim darcom, prispievateľom a spolupracovníkom za ich osobnú aktivitu a prejav sympatie.

Všetci darcovia a spolupracovníci svojou podporou významnou mierou prispievajú k plneniu cieľov OZ Kvačalák, k šíreniu dobrého mena školy, ako aj ku skvalitneniu výchovno-vzdelávacieho procesu primárne z pohľadu žiakov školy a sprostredkovane aj zo strany zamestnancov Strednej priemyselnej školy dopravnej.

Bratislava, 28. marec 2022

Vypracovala:

Ing. Beata Ogrodníková

tajomníčka OZ Kvačalák

 Ing. Tatiana Dobrovodová

 predsedníčka OZ Kvačalák